ดัชนีฐานรากมั่นใจ บริโภคครึ่งหลังฟื้น
ออมสินเปิดดัชนีเศรษฐกิจฐานราก มั่นใจการบริโภคฟื้นจากมาตรการกระตุ้นของรัฐในช่วงสุดท้ายของปี
5 ส.ค. 2560

ออมสินเปิดดัชนีเศรษฐกิจฐานราก มั่นใจการบริโภคฟื้นจากมาตรการกระตุ้นของรัฐในช่วงสุดท้ายของปีนายชาติชาย พยุหนาวีชัย ผู้อำนวยการธนาคารออมสิน เปิดเผยว่า ศูนย์วิจัยเศรษฐกิจ ธุรกิจและเศรษฐกิจฐานราก ธนาคารออมสิน ได้คาดการณ์เศรษฐกิจไทยปี 2560 ขยายตัวอยู่ที่ 3.5% โดยการขยายตัวจะปรับตัวเร่งขึ้นในช่วงครึ่งปีหลัง จากแรงขับเคลื่อนของภาคการส่งออกที่มีแนวโน้มขยายตัวได้ดี ประกอบกับการบริโภคภาคเอกชนที่จะขยายตัวดีขึ้นจากเม็ดเงินกระตุ้นเศรษฐกิจที่คาดว่าจะเข้าสู่ระบบในช่วงครึ่งปีหลัง รวมทั้งจำนวนนักท่องเที่ยวที่จะเพิ่มขึ้นในฤดูกาลท่องเที่ยวปลายปี ขณะเดียวกันการดำเนินนโยบายการเงินแบบผ่อนคลายมีส่วนช่วยสนับสนุนให้เศรษฐกิจขยายตัวดีขึ้นสำหรับการบริโภคภาคเอกชนมีแนวโน้มขยายตัวจากรายได้ครัวเรือนในภาคเกษตรและภาคบริการที่มีแนวโน้มปรับตัวดีขึ้น คาดว่าจะมีเม็ดเงินกระตุ้นเศรษฐกิจจากมาตรการของภาครัฐ อาทิ เงินช่วยเหลือจากรัฐบาลผ่านโครงการลงทะเบียนเพื่อสวัสดิการแห่งรัฐ จะทำให้บรรยากาศในการจับจ่ายช่วงปลายปีดีขึ้น การลงทุนภาคเอกชนมีสัญญาณฟื้นตัวตามภาคการส่งออก และความคืบหน้าของโครงการโครงสร้างพื้นฐานต่างๆอย่างไรก็ดี ปัจจัยลบยังมีในเรื่องหนี้ครัวเรือนที่ยังอยู่ในระดับสูง